《浔阳馆边泛小舟夷犹沙浦中遇翟违大舟过》
宋代·董嗣杲

沽来官亭酒，艳流胜琥珀。高歌大江上，聊以信所适。

借舟喜逢大，春沙涵润泽。傍沙得鲜鮰，过似河鲀白。

斫鲙搜姜椒，食枯鄙殽核。浮阳下峰迅，晚风撼渔碛。

深洲卸帆处，闻角易丧魄。津吏量水痕，两夜长三尺。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。